ધવલે પોલીસને જણાવ્યું હતું કે પોતે એચ.એન. શુકલા કોલેજમાં ટીવાયબીસીએમાં અભ્યાસ કરે છે તેમજ ગુંદાવાડી રોડ પર હાર્દિક બેંગલ્સ નામે દૂકાન પણ છે. જ્યાં પોતે અને પિતા બેસીને વેપાર કરે છે. પોતે બે ભાઇ અને એક બહેનમાં નાનો છે. મોટા ભાઇ હાર્દિકભાઇ મણીયારના લગ્ન થઇ ગયા છે. જ્યારે બહેન કિંજલ (ઉ.૨૫) ઘરકામ કરે છે. તેના સગા કાકા શૈલેષભાઇ ગોપાલદાસને સોની બજાર પારગેટ રોડ પર અરવિંદ બ્રધર્સ નામે બંગડીની દૂકાન છે. કાકા શૈલેષભાઇ ધંધાના કામ માટે અવાર-નવાર કોલકત્તાના કટક મુકો જાય છે. હાલમાં પણ તે ત્યાં છે.